Nogle steder vælger man også at tage lønforhandlingen under MUS-samtalen – og nogle steder er det tæt på uundgåeligt, fordi man kører med præstationsløn.
Vores anbefaling er dog at at undgå at have MUS-samtale og lønforhandling i samme dialog. Omvendt kommer man ikke uden om, at udvikling, præstationer og nye ansvarsområder også spiller ind i lønsnakken, og der skal derfor være et samspil mellem MUS og løn. Men det giver som regel det bedste udviklingspotentiale, hvis lønforhandlingen ligger særskilt. Dermed kan man lettere fokusere på udviklingsområder, uden at føle det er en del af en løn-diskussion - og medarbejderen kan lettere tale ærligt og konstruktivt.